Șemineul, vechiul-nou trend. Oamenii îl aleg, pentru că este practic și estetic. Cât costă.
Șemineul a redevenit la modă în ultima vreme. Oamenii îl aleg pentru că este practic și estetic. Te costă între 1.000 și 4.000 de euro.
Vezi tot mai multe poze pe rețelele sociale de sărbători. Știi care sunt cele mai de succes? Cele cu șeminee.Iar cine nu are un șemineu în casă, a găsit repede o rezolvare. A pus pe televizor filmulețe cu focul care arde liniștit.Ioana Isac: "Dă un aer mai plăcut și mai rustic casei noastre. Să fim serioși acum! Ce este mai plăcut într-o seară geroasă, când afară este zăpadă, decât să stai cu o cană de ciocolată caldă sau una de vin fiert, în funcție de preferințe, și să privești cum focul arde în șemineu?"Laura locuiește în Iași și are o firmă de design și arhitectură. Ea explică de ce este în trend șemineul, dar și cât costă.Laura Finkelstein, arhitect și designer Noar Studio: "Fie că avem o amenajare rustică sau modernă șemineele prind teren datorită rolului estetic, cât și funcțional. Există mai multe tipuri de focare, cel mai popular e pe lemne. Prețul variază între 1.000 și 3.000, 4.000 de euro.".